માતા-પિતા પોતાનાં સંતાનોને વિવિધ ક્ષેત્રે સફળ થવા માટે બધી જ સુવિધા કરી આપે છે, સપોર્ટ આપે છે, સતત તેને એની એ જ વાત કર્યા કરી સંતાનના મનમાં-હૃદયમાં સફળતાનું અદકેરું મહત્ત્વ ઊભું કરી નાખે છે; પરંતુ એ સંતાનોને જો તે નિષ્ફળ જાય તો એનો સામનો કઈ રીતે કરવો, એને કઈ રીતે હૅન્ડલ કરવી, એનાથી દુઃખી કે નિરાશ કઈ રીતે અને શા માટે ન થવું એની સાચી સમજ આપતા નથી, એ માટે તેને સજ્જ કરતા નથી, કારણ કે તેમની પોતાની અપેક્ષા પણ માત્ર અને માત્ર સફળતાની જ હોય છે.